Debat sobre la seguretat per als vianants en el nou carril bici senyalitzat al Raval - Cassà Digital
Debat sobre la seguretat per als vianants en el nou carril bici senyalitzat al Raval
L'oposició tem que hi puguin haver més accidents
Dijous, 31 de gener de 2019 a les 22:22h
El carrili bici que s'ha senyalitzat al carrer del Raval
El debat sobre la seguretat del nou carril bici que s'ha senyalitzat al carrer del Raval -i la de la zona del nucli antic a un sol nivell- ha estat un dels eixos de discussió en el ple celebrat aquest vespre a l'Ajuntament de Cassà.
Des de l'oposició, Robert Mundet (PDECAT) ha posat en dubte que el carril per a vianants i bicicletes que s'ha senyalitzat al terra del Raval sigui prou segur per als que vagin a peu; des del govern, el regidor Emili Mató (ERC) ha considerat que les estadístiques demostren que aquest tipus de carrils són disuasius per als conductors a l'hora d'anar massa de pressa i ha avançat que també es posaran elements físics per separar i diferenciar la zona de bicicletes i vianants de la dels vehicles.
Pel que fa al nucli antic també s'ha parlat del retard de les obres en relació al previst inicialment, retard que segons el regidor de l'àrea Joan Cañigueral, ha vingut provocat per les ganes de fer una obra ben feta i garantir-ne un bon resultat final.
Disminució de l'atur a Cassà
El ple del mes de gener ha servit per fer balanç dels serveis d’ocupació que ofereix l’Ajuntament de Cassà de la Selva per inserir persones en situació d’atur al mercat laboral, tasca que es desenvolupa a través de l’Àrea de Promoció Econòmica de Cassà de la Selva. La promoció del municipi a través dels valors paisatgístics i històrics i el suport a les persones que busquen feina són els dos objectius principals de l’àrea segons ha remarcat el regidor Emili Mató.
ERC Cassà demana la llibertat de tots els detinguts a les manifestacions
El Cassà continua sense aixecar el cap
21 propostes de música, cançó i dansa al Càntut 2019
Jornada força negativa per al bàsquet del Foment
Supermàgic inaugurarà a Cassà la temporada de Cafè teatre
12 ºC20 ºC